נרצחי הפיגוע באיתמר בהלוויתם בגבעת שאול
הבית שבו נרצחו בני משפחת פוגל
**רצח בני משפחת פוגל באיתמר** הוא פיגוע דקירה וירי שהתרחש בליל שבת, ו' באדר ב' ה'תשע"א (11 במרץ 2011). במהלך הפיגוע חדרו שני מחבלים פלסטינים מעוורתא להתנחלות איתמר הסמוכה, פרצו לבית משפחת פוגל, ורצחו בדקירות סכין ובירי את זוג ההורים, אהוד ורות, ושלושה מילדיהם, יואב, אלעד והדס.

כחודש לאחר הפיגוע, נעצרו המחבלים חכים מאזן עוואד, ואמג'ד מוחמד עוואד, בני 18 ו-19 קרובי משפחה, השניים הודו ברציחות ושחזרו את ביצוע הטבח. השניים מזוהים עם ארגון הטרור החזית העממית לשחרור פלסטין, אולם ככל הידוע ביצעו את הרצח ללא תיאום עם הארגון. בית המשפט הצבאי גזר על כל אחד מהם כ-130 שנות מאסר.

הרצח
----

כשבוע לפני הפיגוע תצפת חכים עוואד על היישוב איתמר במטרה ללמוד את סידורי האבטחה במקום. לאחר מכן פנה עם אמג'ד עוואד לקרוב משפחה במטרה להשיג כלי נשק לביצוע הפיגוע. הם הצטיידו בארבעה סכינים, שניים מהם באורך 40 ס"מ. המחבלים הגיעו לאיתמר בשעה 20:30 בערך ודילגו מעל גדר היישוב. בדומה ליישובים רבים ביהודה ושומרון, האחריות על אבטחת היישוב איתמר בעת שגרה מוטלת על חברת אבטחה פרטית במימון משרד הביטחון. על פי התחקיר הראשוני שערך צה"ל, הגדר המקיפה את היישוב פעלה באופן תקין וחדירת המחבלים אכן הפעילה התרעה, אך הסייר התורן שיצא למקום לא זיהה דבר ועל כן הסיק שמדובר בהתרעת שווא ולא נקט בפעולות נוספות. מצלמות התצפית, הפועלות באופן חלקי ביישוב, לא כיסו את האזור שממנו חדרו המחבלים.

במשך כשעה וחצי הסתובבו המחבלים ביישוב כדי לאתר יעדים לתקיפה. הם פרצו תחילה לבית אחת המשפחות ביישוב, אך משנוכחו שהבית ריק מתושבים, לקחו רובה סער מסוג M16 מקוצר, קליעים ואפוד שמצאו בבית. הם יצאו והמתינו ליד בית משפחת פוגל, שבו התנהלה מסיבת עונג שבת מרובת משתתפים. לאחר שהמסיבה הסתיימה והם שיערו שבני המשפחה ישנים, מה שהיה נכון, נכנסו המחבלים לבית דרך הדלת שלא הייתה נעולה. אמג'ד רצח בדקירות סכין רבות את יואב, בן 10, ושניהם יחד רצחו את אלעד, בן 4, בדקירות ובחניקה. לאחר מכן פנו לחדר ההורים, ובו נאבק אמג'ד באב אהוד, וגבר עליו באמצעות דקירות רבות בצווארו ובעורפו. גם האם רות ניסתה להיאבק, אך היא נדקרה ונרצחה. לאחר שיצאו הרוצחים חזר אמג'ד לבית כדי לחפש נשק, וכששמע שם את בכייהּ של התינוקת הדס, בת שלושה חודשים, רצח גם אותה בדקירה חזקה בראשה. המחבלים לא הבחינו בשני ילדים נוספים, ישי בן השנתיים שישן בחדר אחר, ואחיו רועי בן ה-8 שישן בסלון, ולא פגעו בהם. לאחר מכן נעלו המחבלים את דלת הבית מבפנים, יצאו דרך החלון ונמלטו מהמקום, דרך אותה נקודה בגדר.

לאחר חצות חזרה הביתה תמר בת ה-12, הבת הבכורה, שהייתה בזמן הפיגוע בפעילות של בני עקיבא ומצאה את דלת הבית נעולה. היא שמעה מתוך הבית את בכיו של ישי בן השנתיים, ודפיקותיה על הדלת לא נענו. הבת העירה את אחד השכנים. יחד הם העירו את רועי, בן 8, שישן בסלון, וביקשו ממנו לפתוח את דלת הבית. יחד הם נכנסו אל הבית ושם מצאו את הוריה ושלושת אחיה מתבוססים בדמם. היא והשכן הוציאו מהבית את שני האחים ששרדו. ישי בן השנתיים ככל הנראה התעורר לאחר הפיגוע וניגש לחדר הוריו בניסיון להעיר אותם. השכן הזעיק את כיתת הכוננות של היישוב וכוחות נוספים. כוחות הצלה שהגיעו למקום ניסו לערוך החייאה באחד הילדים, ללא הצלחה.

זמן קצר לאחר גילוי הפיגוע התפרסו כוחות צה"ל ומשטרת ישראל ביישוב על מנת לוודא שהמחבלים אינם נמצאים במקום. בשעה 03:30 גילו הגששים הצבאיים עקבות המובילות אל עוורתא, כפר ערבי סמוך. על הכפר הוטל עוצר שבוטל ב-16 במרץ.

הרב אביחי רונצקי ואבי דיכטר בהלווית משפחת פוגל

בעקבות הרצח
-----------

המאחז ע"ש ולזכר משפחת פוגל, שממוקם בנתיב החדירה של המחבלים. (מבט מחצר בית משפחת פוגל)
ילדי משפחת פוגל עם הרמטכ"ל בני גנץ
ראש ממשלת ישראל בנימין נתניהו קרא למנהיגי העולם לגנות גינוי תקיף את הפיגוע. הרב הראשי לישראל, יונה מצגר, אמר בנאום שנשא בלויית הנרצחים "להפוך את איתמר לעיר ואם בישראל זו התשובה לפיגוע".

יומיים לאחר הפיגוע, אישרה הממשלה להקים כ-500 דירות בתגובה לפיגוע. תושבי איתמר הקימו סמוך ליישוב מאחז לזכר הנרצחים. יו"ר מועצת יש"ע, דני דיין, קרא לממשלת ישראל להקים שכונה חדשה ביישוב על שם הנרצחים והתייחס להחלטת הממשלה כ"צעד קטן בכיוון הנכון". בפועל, בעקבות הרצח החלה בניית שכונה "נופי ארומה" באיתמר. השכונה נחנכה ביוני 2014.

ברצועת עזה היו שחגגו את הפיגוע בחלוקת ממתקים. דובר חמאס בעזה, סאמי אבו זוהרי, התייחס גם הוא לפיגוע ואמר: "אנחנו בחמאס תומכים לחלוטין בהתנגדות למתנחלים שרוצחים ומשתמשים בפשעים ובטרור נגד בני עמנו הפלסטינים, בחסות השתיקה הבינלאומית המוחלטת ובתמיכת חיילי הכיבוש הישראלי". מנגד, ראש ממשלת הרשות הפלסטינית, סלאם פיאד אמר: "אנחנו מגנים בבירור ובתקיפות את כל סוגי האלימות, ואני מגנה את מה שאירע הלילה באיתמר, בדיוק כמו שגיניתי את הפשעים נגד הפלסטינים".

יו"ר הרשות הפלסטינית, מחמוד עבאס, גינה את הפיגוע בריאיון לרשת ב', וכינה אותו "בזוי, לא מוסרי ולא אנושי". וכי הרשות הפלסטינית הייתה מונעת את הפיגוע לו היה בידה מידע מוקדם. מאוחר יותר באותו היום קרא ראש ממשלת ישראל בנימין נתניהו לאבו מאזן להשמיע מסר "ברור וחד גם כלפי עמו", ומיכאל איתן שיבח את הגינויים של עבאס וקרא לחדש את התהליך המדיני. אחרי שהמחבלים נעצרו, נשפטו ונידונו למאסרי עולם, שידר ערוץ הטלוויזיה של הרשות הפלסטינית משדר ובו קרובי משפחתו של עוואד, כולל אמו, מהללים ומשבחים אותו ואת הטבח שביצע באיתמר.

מדינות רבות ברחבי העולם גינו את הפיגוע.

סקר שנערך בקרב פלסטינים ביהודה ושומרון וברצועת עזה לאחר הפיגוע על ידי מומחים מהאוניברסיטה העברית בירושלים, בשיתוף בכירים במוסד למדיניות ומחקרי קהל ברשות, גילה כי 32% מהנשאלים תמכו ברצח חמשת בני המשפחה.

לאחר הפיגוע דווח כי מתנחלים חסמו כביש ויידו אבנים. החוסמים נעצרו באזור יצהר והכפר הפלסטיני בורין.

חודשיים וחצי לאחר הרצח פורסם תחקיר צה"ל שהעלה כשלים של מערכת הביטחון: בתקופת הרצח היו התראות על חדירה ליישוב, אולם החדירה עצמה לא נמנעה בשל אי-הבנת הערכת המצב.

חקירת הפיגוע ומעצר המחבלים
--------------------------

בחודש שאחרי הפיגוע השקיעו השב"כ וצה"ל מאמצים רבים בחיפוש אחר הרוצחים. כוחות של צה"ל ערכו חיפושים נרחבים בכפר עוורתא הסמוך, שאליו הובילו עקבות הרוצחים. במהלך החיפושים הוכרז הכפר כשטח צבאי סגור, נעצרו כ-100 תושבים, גברים ונשים, ונלקחו דגימות DNA מהעצורים ומתושבים אחרים, כדי להשוותם עם ממצאים שנמצאו בזירת הרצח.

פעילים של מספר ארגוני שמאל רדיקלי ישראלים, בהם "יש גבול", "קואליציית נשים לשלום", "גוש שלום", "הוועד הישראלי נגד הריסת בתים" ו"המרכז לאינפורמציה אלטרנטיבית" שראו את פעילות כוחות הביטחון בכפר כברוטלית מדי, ערכו בכפר ביקור מחאה לאות הזדהות עם תושביו.

כחודש לאחר הרצח הוסר צו איסור פרסום שהוטל על חקירת הפרשה. על המצוד הממושך אחר המחבלים פיקד אל"ם נמרוד אלוני, מפקד חטיבת שומרון. לבסוף עצרו לוחמי יחידת דובדבן שני צעירים פלסטינים מהכפר עוורתא, חכים ואמג'ד עוואד, בני 18 ו-19, ואלו הודו ושחזרו את המעשה. כמו כן, נעצרו פלסטינים נוספים שסייעו לשניים.

במהלך חקירת הרצח, חוקרת בדרגת רב-סמל בכיר, סטרה לעוואד במהלך החקירות. מיד לאחר מכן החוקרת הוכנסה לחדר החקירות והתנצלה בפני הרוצח - על פי דרישתו. בנוסף, הועמדה לדין משמעתי בו הורשעה וננזפה

ב-2 באוגוסט הורשע חכים עוואד בחמישה מעשי רצח, וב-13 בספטמבר גזר עליו בית המשפט הצבאי באזור השומרון 130 שנות מאסר (שוות ערך לחמישה מאסרי עולם ועוד חמש שנים). ב-28 בנובמבר הורשע גם אמג'ד עוואד, בן דודו של חכאם, בחמשת מעשי הרצח, וב-16 בינואר 2012 נגזרו עליו באותו בית משפט צבאי 132 שנות מאסר (שווה ערך לחמישה מאסרי עולם ועוד שבע שנים).

הנצחה
-----

בית המדרש של הישיבה באיתמר, "משכן אהוד", ע"ש הרב אהוד פוגל, אפריל 2012
בתום 30 ימים לפיגוע התקיים באיתמר טקס הנחת אבן פינה למבנה הקבע של הישיבה הגבוהה, שבה לימד הרב אהוד פוגל, שייקרא על שמו "משכן אהוד".

מקהלת הילדים "פרחי איתמר", שבה היה חבר הבן שנרצח, יואב פוגל, שינתה את שמה ל"פרחי יואב".

ביום השנה הראשון, ו' באדר תשע"ב, נחנך "משכן אהוד", בית הקבע של הישיבה הגבוהה באיתמר. במעמד הוכנס גם ספר התורה שנכתב לעילוי נשמות חמשת הנרצחים ונקבעה מזוזת בית המדרש. בקמפוס שנבנה ישנם גם חדרי לימוד על שם רות וילדי בני הזוג. ארון הקודש עשוי מאבני המקום והאדמה שבין האבנים נלקחה מגינת משפחת פוגל. על הפרוכת של ארון הקודש נכתבה השורה "התנערי מעפר קומי, לבשי בגדי תפארתך עמי".

בני המשפחה מונצחים בקיר הנצחה לחללי איתמר, בכניסה לבית הכנסת ביישוב, בעיצובה של האמנית הגר זר.

בתשע"ד נחנכה באולפנת לבונה פנימייה לזכרה של האם רות, שהייתה מחנכת במקום.

בשנתיים שלאחר הרצח נקראו כ-25 תינוקות על שם בני המשפחה.

בתרבות
------

### מוזיקה

באפריל 2011 הקליט הזמר והמלחין עמיר בניון שיר לזכר משפחת פוגל. השיר "התנערי", על פי מילותיו של יועץ התקשורת והפזמונאי משה קלוגהפט, נכתב כמחווה לתמר פוגל, ששרדה את הפיגוע ומצאה את חמשת בני משפחתה מתים לאחר הרצח. השיר מכיל את שורה מתוך "לכה דודי", שגם הוקרא בהלוויה: "התנערי מעפר קומי לבשי בגדי תפארתך". לאחר מספר ימים הקליט בניון גרסה נוספת עם מקהלת הילדים "פרחי יואב" מאיתמר. 

במאי 2011 הקליט שמחה ליינר את השיר "קול ברמה" לזכר בני משפחת פוגל. הקליפ של השיר זכה לכ-500,000 צפיות ביוטיוב.

הזמר והיוצר אבי בניון הקליט את השיר "נצח" בעקבות הפיגוע. השיר יצא כסינגל ולאחר מכן נכלל באלבום "השלום בפתח" שיצא בשנת 2013.

ביולי 2012 הזמר והיוצר יאיר פלד הקליט את השיר "גבוה" לזכרו של אודי פוגל. השיר יצא כסינגל ולאחר מכן נכלל באלבומו של פלד.

באוגוסט 2014, ההרכב המוזיקלי משפחת ואך, הקדישו את האלבום השישי של ההרכב, "ליל אברהם", לזכר משפחת פוגל.

ב2023 הזמר עמיחי גורפינקל, שלמד אצל אודי פוגל, הקליט שיר בשם "מלאכי השלום" לזכרה של משפחת פוגל.

### ספרות

העורך, המבקר והסופר מוטי פוגל, אחיו של אודי פוגל, הוציא ב2023 את הספר "לא ממואר", בהוצאת אפרסמון, בעריכתו של אסף שור. הספר הוא אסופת מסות סביב החיים והרצח.

הפיגוע מוזכר בשירו של המשורר אלחנן ניר "שבת יורדת על הגבעה" בספר "מי שנפלה עליו מפולת", 2014.

בכתב העת הוירטואלי מעמקים של המכללה האקדמית הרצוג, פורסם שיר בשם "חמישה מלאכים" שעוסק בפיגוע, השיר נכתב על ידי עידן פרץ. פורסם בגליון 44 של כתב העת.

ראו גם
------

* הפיגוע באיתמר (2002)

קישורים חיצוניים
----------------

ויקישיתוף מדיה וקבצים בנושא **רצח בני משפחת פוגל באיתמר** בוויקישיתוף
* פענוח הפיגוע באיתמר, אתר שירות הביטחון הכללי
* הטבח באיתמר - משפחת פוגל, באתר ערוץ 7
* יאיר אלטמן, אודי ורות פוגל ושלושת ילדיהם נטבחו בשנתם, באתר ynet, 12 במרץ 2011
* יניב קובוביץ, הרוגי הפיגוע באיתמר: אודי ורות פוגל וילדיהם יואב, אלעד והדס, באתר הארץ, 12 במרץ 2011
* איתמר מרכוס, נאן ז'אק זילברדיק, תגובות פלסטיניות לרצח משפחת פוגל, באתר מבט לתקשורת פלסטינית, 22 במרץ 2011
* רון בן ישי, העקבות והסימנים שהובילו לרוצחים מעוורתא, באתר ynet, 17 באפריל 2011
* אנשיל פפר, הרצח באיתמר - בני 18 ו-19, תושבי עוורתא, נעצרו בחשד שרצחו את בני משפחת פוגל, באתר הארץ, 17 באפריל 2011
* לילך שובל, "התינוקת בכתה, אז חזרנו ורצחנו גם אותה", ישראל היום, 18 באפריל 2011
* אחיה ראב"ד, הטבח באיתמר: סימנו לאלעד לא לפחד - ורצחו, באתר ynet, 5 ביוני 2011
* עמיחי אתאלי, אמו של אודי פוגל על גזר הדין: "שום עונש לא מספק", באתר nrg‏, 13 בספטמבר 2011
* יהודה שלזינגר, יש הרבה מאוד חיים בבית, באתר ישראל היום, 15 בפברואר 2013

הערות שוליים
------------

1. ↑  עידן יוסף, "אבטחת איתמר - באחריות בלעדית של משרד הביטחון", חדשות מחלקה ראשונה, 13/03/2011
2. 1 2  אנשיל פפר וחיים לוינסון, מחדל האבטחה: איש הביטחון באיתמר בא לגדר, אך לא הזעיק את כוחות צה"ל, באתר הארץ, 13 במרץ 2011
3. ↑  יואב זיתון ואביאל מגנזי, באיתמר רוצים מצלמות: "כשל מערכתי, אין ציוד", באתר ynet, 13 במרץ 2010
4. ↑  יואב זיתון, משפחת חי מאיתמר ניצלה: "לא מעכלים את הנס", באתר ynet, 13 במרץ 2011
5. ↑  אחיקם משה דוד ועמיחי אתאלי, פני הזוועה: שני נערים חשודים בטבח בני משפחת פוגל, באתר nrg‏, 17 באפריל 2011
6. ↑  יואב זיתון וניר (שוקו) כהן, הטבח באיתמר: הילד ישב ליד גופות הוריו ובכה, באתר ynet, 12 במרץ 2011
7. ↑  ניר יהב‏, הוסר העוצר שהוטל על כפר עוורתא עקב הפיגוע באיתמר, באתר וואלה!‏, 16 במרץ 2011
8. ↑  עמרי נחמיאס, נתניהו לרשות: "די לאמירות הרפויות, כך לא מגנים טרור", באתר של "רשת 13", 12 במרץ 2011 (במקור, מאתר "nana10")
9. ↑  מערכת וואלה‏, הרב מצגר: "יש להפוך את איתמר לעיר ואם בישראל", באתר וואלה!‏, 13 במרץ 2011
10. ↑  ברק רביד, בתגובה לפיגוע באיתמר: אושרה בניית מאות יחידות דיור בגדה המערבית, באתר הארץ, 13 במרץ 2011
11. ↑  אטילה שומפלבי, אחרי הפיגוע: אושרה בנייה בגושי ההתנחלויות, באתר ynet, 13 במרץ 2011
12. ↑  יאיר אטינגר, תושבי איתמר הקימו מאחז על שם בני משפחת פוגל שנרצחו, באתר הארץ, 16 במרץ 2011
13. ↑  יאיר אלטמן ואליאור לוי, בעזה חגגו את הפיגוע עם ממתקים, פיאד גינה, באתר ynet, 12 במרץ 2011
14. ↑  אליאור לוי ויואב זיתון, בעזה חגגו את הפיגוע עם ממתקים, פיאד גינה, באתר ynet, 12 במרץ 2011
15. ↑  הארץ, שירות "", יו"ר הרשות הפלסטינית, אבו מאזן: הפיגוע באיתמר לא מוסרי ולא אנושי, באתר הארץ, 14 במרץ 2011
16. ↑  אבו מאזן: הפיגוע באיתמר בזוי ולא אנושי, באתר nrg‏, 14 במרץ 2011
17. ↑  אטילה שומפלבי, נתניהו: על אבו-מאזן לפנות לעמו ולעצור ההסתה, באתר ynet, 14 במרץ 2011
18. ↑  האדרת רוצחי משפחת פוגל בטלוויזיה הפלסטינית, מבט לתקשורת פלסטינית, 29 בינואר 2012.
19. ↑  יצחק בן חורין, ארה"ב גינתה הפיגוע באיתמר: "שהפושעים יתנו את הדין", באתר ynet, 12 במרץ 2011  
רונן מדזיני, צרפת גינתה הפיגוע באיתמר: "קוראים לריסון מירבי", באתר ynet, 12 במרץ 2011
20. ↑  32% מהפלסטינים תומכים בטבח באיתמר, באתר nrg.
21. ↑  אליאור לוי ויואב זיתון, תג מחיר: מתנחלים חסמו כביש, יידו אבנים ונעצרו, באתר ynet, 12 במרץ 2011
22. ↑  אמיר בוחבוט, הטבח באיתמר: חשש מפעולות "תג מחיר", באתר nrg‏, 12 במרץ 2011
23. ↑  ניר דבורי, ‏תחקיר רצח משפחת פוגל: כוחות הביטחון כשלו, באתר ‏מאקו‏, 29 במאי 2011
24. ↑  כתבי חדשות 2, ‏הותר לפרסום: נלכדו רוצחי משפחת פוגל מאיתמר, באתר ‏מאקו‏, 17 באפריל 2011
25. ↑  עמית סגל, ‏אם הרוצח: "לא יכול להיות שילד קטן ירצח תינוק", באתר ‏מאקו‏, 17 באפריל 2011
26. ↑  אור הלר, מח"ט שומרון: המוטיבציה בקרב ארגוני הטרור לא ירדה מהפרק, באתר של "רשת 13", 17 באפריל 2011 (במקור, מאתר "nana10").
27. ↑  לילך שובל, אני שליח של המדינה(הקישור אינו פעיל, 24.2.2022), ישראל היום, ‏ 14.09.2012, עמודים 16–17, כפי שהועלה באתר עמותת דובדבן.
28. ↑  פענוח הפיגוע באיתמר(הקישור אינו פעיל, 24.2.2022), אתר שירות הביטחון הכללי
29. ↑  נעצרו המחבלים שביצעו את הפיגוע באיתמר, דובר צה"ל ושירות הביטחון הכללי, 17.4.2011.
30. ↑  חנן גרינברג, פוענח הטבח באיתמר: התינוקת נרצחה כי בכתה, באתר ynet, 17 באפריל 2011
31. ↑  יהושע בריינר‏, ננזפה שוטרת שסטרה לרוצח משפחת פוגל מאיתמר, באתר וואלה!‏, 19 בינואר 2012
32. ↑  משה נוסבאום, ‏שוטרת סטרה לרוצח משפחת פוגל, באתר ‏מאקו‏, 19 בינואר 2012
33. ↑  אחיקם משה דוד, חמישה מאסרי עולם נגזרו על אחד מרוצחי משפחת פוגל, באתר nrg‏, 13 בספטמבר 2011
34. ↑  אחיקם משה דוד, הורשע רוצח משפחתפוגל: "זמן לעונש מוות", באתר nrg‏, 28 בנובמבר 2011
35. ↑  אחיקם משה דוד, 5 מאסרי עולם לאמגד עוואד שרצח את בני משפחת פוגל, באתר nrg‏, 16 בינואר 2012
36. ↑  יאיר אלטמן, 30 לפיגוע באיתמר: "לא שוקעים במרירות, בונים", באתר ynet, 10 באפריל 2011
37. ↑  14 תינוקות נוספים נקראו ע"ש בני משפ' פוגל, באתר ערוץ 7, 14 בפברואר 2013
38. ↑  Kol Berama By Simcha Leiner
39. ↑  לירון נגלר כהן, שנה לפיגוע: שיר לזכרו של אודי פוגל ז"ל, באתר ynet, 29 בפברואר 2012
40. ↑  מורן כהן, משפחת ואך באלבום שישי: ליל אברהם • האזינו, באתר בחדרי חרדים, ‏13 באוגוסט 2014
41. ↑  אתר למנויים בלבד צליל אברהם, "לא ממואר": איך ממשיכים לחיות אחרי רצח של בן משפחה, באתר הארץ, 14 בנובמבר 2023;  
עמיחי חסון, להפוך את האובדן לסיפור, **ידיעות אחרונות**, 2 בדצמבר 2023
42. ↑  עידן פרץ, חמישה מלאכים, באתר מעמקים | דעת - מכללת הרצוג, ‏תשרי ה'תשע"ב

| הסכסוך הישראלי-פלסטיני בעשור השני של המאה ה-21 |
| --- |
| מבצעים צבאיים | הלחימה ברצועת עזה בין מבצע עופרת יצוקה למבצע עמוד ענן • מבצע חוק ברזל • מבצע הד חוזר • **מבצע עמוד ענן** • הלחימה ברצועת עזה בין מבצע עמוד ענן למבצע צוק איתן • מבצע חשיפה מלאה • מבצע שובו אחים • **מבצע צוק איתן** (אירועים) • הלחימה ברצועת עזה לאחר מבצע צוק איתן • גל הטרור הפלסטיני (2015–2016) • מבצע חגורה שחורה |
| התפרעויות ואירועי טרור | 

|  |  |
| --- | --- |
| 2010 | רצח נטע בלאט-שורק וכריסטין לוקן • המשט לעזה (2010) • פיגוע הירי בהר חברון |
| 2011 | רצח בני משפחת פוגל באיתמר • פיגוע ההתאבדות ליד בנייני האומה • המתקפה על אוטובוס התלמידים בשער הנגב • רצח בן יוסף לבנת • פיגוע הדריסה בדרום תל אביב • מתקפת הטרור בדרום ישראל (2011) • הפיגוע במועדון האומן 17 בתל אביב • רצח אשר פלמר ובנו יהונתן |
| 2012 | מתקפת הטרור במפגש הגבולות ישראל-מצרים-רצועת עזה • מתקפת הטרור בגבול ישראל–מצרים • הפיגוע בקו 142 בתל אביב • הפיגוע בקו 240 בבת ים |
| 2013 | אביתר בורובסקי • רצח תומר חזן |
| 2014 | מחאת דוד הנחלאווי • רצח שלי דדון • רצח שלושת הנערים • רצח מוחמד אבו ח'דיר • פיגוע המחפר בירושלים • אירועי הסכסוך הישראלי-פלסטיני ב-2014 • פיגוע הדריסה בירושלים (אוקטובר 2014) • פיגוע הדריסה בירושלים (נובמבר 2014) • רצח אלמוג שילוני • פיגוע הדקירה באלון שבות • הפיגוע בבית הכנסת קהילת בני תורה |
| 2015 | פיגוע הדריסה בצומת הגבעה הצרפתית • רצח דוד בר קפרא • פיגוע הירי ליד דומא • הפיגוע בדומא • חתונת השנאה • מהומות הר הבית • הסכסוך הישראלי-פלסטיני (2015) • פיגוע יידוי האבנים בשכונת ארנונה • רצח איתם ונעמה הנקין • פיגוע הדקירה ברחוב הגיא • פרשת אחמד מנאסרה • הפיגוע בקו 78 • הפיגוע בתחנה המרכזית של באר שבע • פיגוע הירי בכביש 60 • פיגוע הדקירה בבית הכנסת בתל אביב • הפיגוע המשולב בכניסה לאלון שבות • פיגוע הדקירה בשער יפו |
| 2016 | פיגוע הירי ברחוב דיזנגוף • רצח דפנה מאיר • הפיגוע המשולב בשער שכם • הפיגוע בצומת גוש עציון • פיגוע הדקירה בנמל יפו • פרשת אלאור אזריה • הפיגוע בקו 12 • פיגוע הירי במתחם שרונה • רצח הלל יפה אריאל • פיגוע הירי בכביש 60 • פיגוע הירי בירושלים • גל השרפות בישראל |
| 2017 | פיגוע הירי בעיר התחתית בחיפה (2017) • פיגוע הדריסה בטיילת ארמון הנציב • פרשת אום אל-חיראן • פיגוע הדקירה ברכבת הקלה בירושלים • הפיגוע המשולב בירושלים • מהומות הר הבית • פיגוע הירי בהר הבית • רצח בני משפחת סולומון בחלמיש • פיגוע הירי בהר אדר • רצח ראובן שמרלינג • רצח רון קוקיא |
| 2018 | פיגוע הירי ליד חוות גלעד • הפיגוע בצומת אריאל • הפיגוע בגבע בנימין • פיגוע הירי באזור התעשייה ברקן • פיגוע הירי בצומת עפרה • פיגוע הירי בגבעת אסף |
| 2019 | רצח תמר ויהודה כדורי • רצח אורי אנסבכר • הפיגוע המשולב בצומת אריאל • פרשת מחמוד קטוסה • רצח דביר שורק • רצח רנה שנרב |

 |
| שונות | העימותים בגבול ישראל–רצועת עזה (2018–2021) (אירועים) • שיגורי רקטות מסיני לעבר אילת ועקבה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519188105171

 |